איך לחסוך בהוצאות הבית עם תאומים או שלישייה
ע"י עינת רוזנברג עודכן ב מרץ 29, 2019
התנהלות פיננסית נכונה עם עינת רוזנברג
קיבלתי את חשבון החשמל התקופתי שלי לפני יומיים וחשכו עיניי. גם לכם זה קורה? יצאתי לבדוק האם אפשר לחסוך בהוצאות הבית. גיליתי כמה דברים, שאותי, לפחות, הפתיעו.
מאחר שאינני מכירה אתכם (וזו ההזדמנות להזכיר כי אני שמחה תמיד להערות והארות), הסקירה תכלול גם דברים שנראים לי ברורים מאוד. זה לא כי אני רוצה להשלים את מכסת המילים (אין לי כזו 🙂 ), אלא משום שצריך מדי פעם להזכיר גם דברים ברורים מאליהם (מי רבה עם בעלה היום כי הוא לא אמר לה שהוא אוהב אותה? אז בדיוק כזה…):
הפעלת מזגן בחורף על 20-21 מעלות ובקיץ על 24 מעלות. כל טמפ’ גבוהה מזאת בחורף או נמוכה בקיץ מעלה את הוצאות החשמל במידה ניכרת.
הגדרת טמפ’ המים בדוד ל – 60 מעלות – בטיחותי לילדים, חסכוני בחשמל ומפחית הצטברות אבנית, שבתורה מעלה עוד יותר את הוצאות החשמל לצורך חימום המים.
בכל הנוגע לנוזל/אבקת הכביסה – האמירה “שלא יחסר” שגויה. יש לשים לפי הוראות היצרן ואפילו קצת פחות. זה לא רק חוסך כסף ברכישת נוזל, זה גם מקטין את הצטברות האבנית ושאריות חומרי ניקוי במכונה.
לצורך חימום כמות קטנה של מזון וכן לשימוש ע”י ילדים (למשל לחימום שניצל לאחר חזרתם מבית הספר) עדיף להשתמש בטוסטר אובן קטן, במקום לחמם את כל התנור –יותר חסכוני, יותר מהיר וגם יותר בטוח.
רצוי שקוטר הלהבה יהיה קטן ב – 1 ס”מ מקוטר התחתית. להבה רחבה מדפנות הסיר לא רק מבזבזת אנרגיה אלא מסוכנת.
פתיחת הדלת לעיתים קרובות, או השארתה פתוחה לצורך “חיפוש אוכל” מעלה את הטמפרטורה במקרר (עכשיו לכו תסבירו את זה לילדים שלי).
לא מכניסים אוכל חם למקרר – זה לא שהוא יתקלקל, אלא שהוא מחמם את המקרר ואיתו גם את כל המוצרים שבתוכו. כתוצאה מכך המקרר עובד קשה כדי לשמור על הטמפרטורה נמוכה (מתבטא בצריכת חשמל גבוהה יותר) ובנוסף טריות המוצרים הנמצאים בסמוך לאוכל החם עלולה להיפגע. מה עושים? מצננים את המזון לפני שמכניסים למקרר, למשל ע”י טבילת הסיר בקערת מים קרים.
גם במדיחים – פחות זה יותר, בכל הקשור לחומרי הניקוי. אם הכלים לא “חוזרים” מנצנצים מהשטיפה, יש סיכוי ששמתם יותר מדי חומר.
למעמיקים, ניתן אפילו לחשב את עלות השימוש לשעה, בהתאם לנתוני היצרן. תעריף החשמל היום הוא כ – 57 אג’ לקוט”ש (קילוואט – שעה), כך שאם הרדיאטור, למשל, צורך W2500 לשעה, עלות הפעלתו למשך שעה תהיה: 2500/1000*0.57 = 1.43 ₪ לשעה.
מחשבון צריכת חשמל של מכשירים שונים, באתר חב’ החשמל:
על הכתבת: עינת רוזנברג
ב – 20 השנים האחרונות מילאתי תפקידים בכירים בארגונים גדולים ומובילים: כגון סמנכ”ל אשראי ב”חבר”, ניהול יחידת ייעוץ לכלכלת המשפחה, ראש ענף תכנון שכר ות”ש במשרד הביטחון וראש מערך הביטוח ב”חבר” ומח”צ. הקמתי מוקדי מידע ומיצוי זכויות, הקמתי יחידות ארגוניות חדשות במועדוני צרכנות ונהניתי מלמידה וגיוון בעבודתי.
חיסכוןהורים לשלישייההורים לתאומים